VARAAIT
Läinud sügisel räägiti Soome meedias palju kiriku,
eriti konservatiivide kitsarinnalisusest.
Oma osa said Päivi Räsänen ja kristlikud demokraadid,
aga ka Piibel, usklikud, kogu ristiusk ja kõik kitsarinnalised
ning kõik arengu vastased.
Nendes vestlustes vilksatas siin-seal sõna "sallivus".
Paljud nõuavad kirikult sallivust - muuhulgas homoseksuaalide suhtes
ja sama hingetõmbega nõuti kristlasi lõpetama oma solvavad kõned
ja isegi oma vale mõtlemine.
Mõtlesin neid vestlusi jälgides mitu korda,
et kust siin paistab see sallivus, millest nii palju räägitakse?
Paistis sedasi, et need, kes võtsid omale õiguse määratleda sallivust,
mõistsid kohut nende üle, kes ei mõtle samamoodi, nagu nemad.
Sallima peab, aga ainult neid, kes on sama meelt meiega.
Piibel räägib, et inimkond on teel aega,
kus tõde väänatakse valeks ja vale tõeks.
Ükskõik, mis hinnaga.
Sel ajal peetakse tõde vale võimuses, selle alla alistatuna.
Apostel Paulus kirjeldab lõpuaja olustikku väga valelikuna.
Poliitiline võim kuulub siis ühele mehele.
Mehele, kes osutub maailma ajaloo suurimaks valetajaks.
Paulus kirjutab: "Sest ülekohtu saladus on juba mõjumas;
ainult peab enne vahelt kõrvaldatama see,
kes teda siiamaani takistab;
ja siis saab avalikuks ülekohtune -
kelle Issand Jeesus hävitab oma suu vaimuga
ja kellele ta teeb otsa oma tulemise ilmumisega -
kelle tulemine sünnib saatana võimu mõjustusel igasuguses valeväes
ja valetunnustähtedega ja valeimetegudega
ja igasuguse ülekohtu pettuses neile, kes hukka lähevad,
sellepärast, et nad ei võtnud vastu tõe armastust,
et nad oleksid võinud pääseda.
Ja sellepärast Jumal läkitab neile vägeva eksituse,
et nad hakkaksid uskuma valet,
et mõistetaks hukka kõik need, kes ei ole uskunud tõde,
vaid kellel on olnud hea meel ülekohtust."
Antikristuse tõus ja tema võim ei saa olla võimalik ilma kultuurita,
kus vale on juba kõrvale tõrjunud tõe.
Sellepärast kirjeldavad need salmid tervet põlvkonda
ja võimalik, et põlvkondi,
kes on vähehaaval elanud kasvava vale õhkkonnas.
Sel ajal tembeldatakse Jumala tõde valeks.
Me elame juba nüüd ajal, mil vale tõrjub kõrvale tõe.
Me elame juba nüüd ajal,
mil tõe kuulutamine läheb midagi maksma neile, kes suu avavad.
Ja mida lähemal me oleme Jeesuse tagasitulekule,
seda enam need, kes peavad Jumala tõest kinni,
peavad selle pärast kannatama.
Me räägime selles saates sellest, mida tõest kinni pidamine täna maksab.
Külaliseks on pastor Antero Mooses Laukkanen,
kes on natuke saanud maitsta seda,
kuidas tundub Piibli tõdedest kinnipidamine.
Tere tulemast Varaaida saatesse!
VARAAIT
Mooses Laukkanen, tere tulemast taas vestlema saatesse!
Aitäh! See on olnud meeldiv.
See on olnud kasulik. Loodetavasti arvavad vaatajad sama.
Et ainult meil pole tore.
Ohtlik tõde. Kas tõde on ohtlik?
Kas sa mõtled täitsa ise need teemad välja?
Mida sa ütled sellise väite peale? Selle peale, et tõde on ohtlik.
Mille pärast tõde on ohtlik? Ja kas on?
Jeesus ütles seda väga huvitaval moel, et on tulnud aeg,
mil inimesed valivad pimeduse selle pärast, mida pimedus varjab.
Ehk siis seda, mida tõde paljastab, peetakse ohtlikuks
ja seetõttu püsivad inimesed meelsamini pimeduses,
kuna pimedus varjab midagi.
Tõde ähvardab inimeste oma elu. Kas see tuleb sellest?
Jaa, kuna ei elata läbipaistvuse kultuuris, vaid tahetakse,
et inimesest mõeldaks rohkem, kui ta tegelikult olen.
Sest seeläbi võib ta hakata toestama oma pilti mitmel erineval moel.
Kuna ta enesetunne vajab seda,
et temast mõeldaks rohkem selles võitjate ja õnnestujate maailmas.
Lõpuks hämardub ka tõde iseendast.
Üks selle aja väga populaarne sõna, tõeline "in" sõna, on sallivus.
See toob juba sõnana meelde selliseid positiivseid asju
ja tõesti - me kõik oleme sallivad, aga ikkagi.
Mis sulle seostub sõnaga sallivus? Mis see on? Mis on tõeline sallivus?
See liitub natuke tõega, et see on suhteline tõde.
See ei ole kogu pakett, vaid ma lasen nagu välja paista seda,
mis mingis olukorras toimib, aga teenib tegelikult mingit teist eesmärki.
Ja sallivus...Räägime nüüd inimestevahelistest privaatsuse piiridest -
ma pean sallima ja leppima, et sa oled selline.
Ja siis ma ootan sinult sama
ja see on positiivne mõte sallivusest, väärtusest, austusest ja heakskiidust.
Aga kas sinu sallivus kannatab minu sallivust, minu tõde?
Siin kindlasti tekkib pingeid.
Ristiusu kohaselt on tõde absoluutne
ja seepärast on see pidevas pingeseisus sallivusega.
Meil oli Soomes läinud sügisel selline sallivuse kiirkursus,
kui TV2 korraldas homoõhtu, mis ajas keema soomlaste meeled
ja äratas sallivust või vähemalt pani selle proovile mitmel moel.
Mida sa mõtlesid, kui seda homoõhtut TV2-st vaatasid?
Sallivuse ja tõe seisukohast lähtuvalt?
See õhtu oli selles mõttes erandlik,
et seal tegelikult räägiti asjadest nende õigete nimedega.
Ja ma arvan, et just see põhjustaski selle turbulentsi.
Seal ei üritatud olla viisakad,
vaid inimesed avaldasid seal oma vaatenurki,
kuidas keegi seda näeb, mida ütleb ja mis meelt on.
Homovastaste inimeste vastasleer koges,
et kui nad olid millegi poolt, siis samas oli see millegi vastu
ja ütlesid, et teiistel ei tohi olla oma arvamust.
Et asjad on just täpselt nii, nagu nende vaatevinklist paistab.
Ma arvan, et just see - kahest maailmast tuleva tõe kokkupõrge
oli väga tähelepanuväärne.
Selles erilises juhtumis löödi nimelt kiriku vundamendi pihta -
kas Piibel on tõde?
Ja sellest see kokkupõrge tuli, ilma, et keegi oleks seda kavatsenud.
Sellest see tuli ja põhjustas ulatusliku reaktsiooni,
mis viis hiljem suure aruteluni ja kirikust lahkumisteni.
Sellest õhtust sai kõige suurema süü osaliseks Päivi Räsänen,
kes julges olla sel õhtul kõige ausam ja avatum.
Kas see tuleb sellest, et me ei salli midagi, kuigi peaks sallima?
Kardame, et teine ei võta mind vastu, kui mõtleb teisiti, kui mina?
Kas küsimus on sügavamalt heaks kiitmises?
Et kas see teine kiidab mind
või kas ta mõistab mind hukka, kui ta on seda meelt? Või milles asi?
See on just see moonutus, et kui ma olen eriarvamusel,
siis ma ei kiida sind heaks.
See on tõsi, et ma ei jaga su mingit seisukohta,
nii see on, aga see ei muuda sinu kui inimese väärtust.
See ei muuda seda alust,
mille põhjal me jagame seda planeeti ja seda Soome nimelist maad
ja tahame seda ehitada.
Nüüd käib põhjalik vestlus teemal, millised väärtused püsivad, millised mitte.
Kui nüüd mõelda, et juhtuks selline hüpoteetiline olukord,
et homoseksuaalsus oleks põhivool, siis kuidas inimkond jätkuks?
Seda peab julgema küsida ilma, et saaksid mingi märgi külge,
et see on nüüd kõikide vastu.
See on see homofoobik. - See on mingi fundamentalist.
Mul peab olema õigus küsida, kuidas inimsugu jätkub,
kui me kõik sööstaksime sellistesse suhetesse?
Selles saates aeti taga sallivust kirikult,
peale mida pandi sallimatuse tempel kristlastele, usklikele
ja fundamentalistidele. Aga kes määratleb Soomes sallivust?
Nüüd paistab, et meedia määratleb; kolmas riik, see määratleb.
Sealt tuleb see, mis on õige ja mis vale.
See on selles mõttes huvitav, et see maa on rajatud ristiusule,
10 käsu eetilis-moraalsele juhisele ja kõik tunnustavad seda.
Rahvas on õppinud lugema, lugedes Piiblit, mille Agricola tõlkis.
See on meie ajalugu ja meil on sealt pärinev selge nägemus,
millised suhted on lubatud.
Nüüd aga on aeg muutunud, lubades teistsuguseid asju kui Piibel.
Seetõttu peame hoidma kinni sellest tõest,
kui mõtleme, et Piibli Sõna on absoluutne tõde,
et seal olev on eksimatu, muutumatu moraalikood.
Kui me hoiame sellest kinni, kasutab Piibel võrdlust ehitisest.
Kui tahetakse rajada sirge ehitis, kasutatakse loodi
ja seda kasutatakse ka tänapäeval tuhandetel ehitistel.
Loodinöör - absoluutne miski.
Kui see nüüd keelataks, et seda ei tohi enam kasutada,
oleme võtnud ühelt rühmalt ära õiguse selles ühiskonnas elada.
Ehk teisisõnu - neid inimesi ei sallita enam, kellel on loodinöör käes.
Mis on see loodinöör?
Jumala Sõna, Piibel.
Sellest lähtuv nägemus;
selge, laialdaselt mõistetud ühtne nägemus.
Mitte ühe, Sormuneni või Laukkaneni nägemus,
vaid see laialt mõistetav nägemus.
"Ära tapa, et sind ei tapetaks" jne. See selgus.
Kui jälgida Soome ühiskonna arengut,
paistab, et üha väiksemad rühmad kasutavad üha suuremat võimu
üldise arvamuse suhtes.
Kuhu selline areng viib?
Ma mõtlen näiteks seksuaalsete vähemuste jõulist esilekerkimist
ja seda võimu, mida nad kasutavad. Kuhu see viib?
Kui vaadata paljusid erinevaid rühmi, siis see sõltub sellest,
kuidas need on asetunud erinevates regioonides.
Milliseid võrgustikke on neil meedias
ja kui nüüd ilmalikuna vaadata, siis see on natuke imelik,
et need kristlased, kes peavad Piiblit tähtsaks,
ei saa peaaegu kunagi tuua oma nägemusi riigimeedias esile.
On selline eriti marginaalne rühm - keegi "onu oma kontaktidega",
kes saab tuua esile ükskõik, mille ükskõik millises meediakanalis.
Neil peab olema võrgustik seal sees, mis teenib nende eesmärke.
Sedasi näeb seda ilmalik inimene. Kuidas see on, ma ei tea.
Mul pole selle kohta mingeid tõendeid,
aga sedasi see paistab väljaspoolt vaadatuna.
Aga see enim muret tekitav joon on see, et need sildid,
millega inimesi tembeldatakse on väga tugevad
ja inimesele, kes tahab lihtsalt pidada kinni Piiblist,
pannakse fundamentalisti tempel, negatiivsuse tempel, vastanduja tempel,
ühiskonna vaenlase tempel, kuigi nad on täiesti tavalised inimesed,
kes peavad tähtsaks vaid seda, mida nende isad ja emad on uskunud,
mida nende vanaisad ja vanaemad on uskunud
ja sellest, kus on nende juured.
Ja ühtäkki hakatakse seda pidama pahaks.
See on teatud mõttes ühiskonda häiriv tegur.
Peaaegu tahaks nagu öelda, et kui saaks neist veel lahti,
oleks meil päris tore maailm.
See on suur muutus ja see on toimunud 10-15 aasta jooksul.
Sa mõtled tõsiselt seda, et me elame juba nüüd ajal,
mil ristiusku kriminaliseeritakse? On see nii?
Kindlasti. Me olime detsembris EL'i parlamendisisesel palvushommikusöögil
ja seal oli üheks vestluse teemaks ristiusu seis ja olukord
ja see, kas tohib uskuda, millesse tohib uskuda ja kuidas.
Oleme me siis liikumas sinnapoole,
et varsti kriminaliseeritakse isegi minu usk Jumalasse?
Me nägime paar aastat tagasi sellist sündmustikku Rootsis,
kus ühe äri ühiskondlikult mõjukas isik teatas, et kui Rootsi riik tahab,
et vanglad oleks täis kristlasi, siis me oleme selleks valmis.
Hakake ehitama vanglaid juurde.
Ta tuli jõuliselt nähtavale ja ütles, et me oleme valmis.
Seejärel tuli kõrgema kohtu otsus,
et me ei või keelata kedagi rääkimast seda,
mida ta peab õigeks ja millesse ta usub.
Kui Piibel räägib homoseksuaalsusest, siis see pastor, kes Piiblit teenib,
sellel pastoril peab olema õigus öelda seda, mida Piibel ütleb.
See oli hea otsus.
Sellest tehti tõlgendamise küsimus.
See otsustamine on endiselt kellegi käes,
kes otsustab, mis on lubatud ja kui kaugele võib minna,
ütlemaks, et homoseksualism on patt.
Sellepärast on ka EL-i suhe huvitav, et meil ei ole enam oma põhiseadust.
Meil on küll oma põhiseadus, kuid see allub EL-i põhiseadusele.
Kogu seadusandlus harmoniseeritakse EL-i seadusandlusele vastavaks
ja kui EL-is toimub jõulisi muutusi... Näiteks praegu on veel hea,
et kõik usuküsimused alluvad riiklikule seadusandlusele.
Kui see muutuks, siis oleks meil tõesti eriline olukord.
EL-s otsustatakse, mida Soomes tohib uskuda.
Võtame näiteks selle suure küsimuse - homoabielud
ja homoseksuaalide abielude õnnistamine kirikus.
Seda võidakse otsustada EL-i seadusandluses,
et nii peab tegema ja asetatakse mingi aeg või periood,
mille jooksul riiklikud seadusandlused harmoniseeritakse sellega
ja siis iga kirik või kristlik ühendus, mis on kirikuna registreeritud,
peab alluma sellele seadusele.
Siis me alles näeme suurt lahknemist.
Siis on islamiühiskond samamoodi sihikul.
See kindlasti aeglustab seda arengut üsna palju.
Võib-olla mingil määral.
Kui minna ajas veel kaugemale, ja mõelda nähtamatute jõudude mõjule,
mis on ju hingevaenlase eesmärk, et ristiusk summutatakse.
See hakkab pöörduma eriti ristiusu vastu.
Miks vaimu jõud, Jumala vastaste jõuk, tahavad summutada ristiusku?
Võitlus on olnud pikk.
Kui minna Paradiisini välja, siis sealt see algas.
Kui inimene valis seal oma tee ja astus välja Paradiisist,
siis teatati, et algab võitlus nende kahe vahel
ja see võitlus jätkub Piibli kohaselt seni,
kuni ingel sõna otsese mõttes tuleb taevast,
seob selle kurjuse jõu ja paneb 1000 aastaks vangi.
Ütleksin, et see on nagu püsiv sõda meie sünnijärgse seisuse pärast.
Me kanname endas Jumala pilti
ja hingevaenlase suurim eesmärk on hävitada Jumala pilt igas inimeses.
Sellepärast ta teebki oma tööd,
võttes alati sihtmärgiks sellised suured ja erilised institutsioonid
nagu pere ja abielu.
Sa väidad, et me näeme Soomes seda, mida kurjuse jõud on korda saatnud;
et vaimujõudude võitlus on sel moel Soome nimelisel maal näha.
Jaa, see konkretiseerub kui nähtamatust jõust tulev nähtav.
Miks on ristiusk hingevaenlase arvates Soomes ohtlik?
Tulevikus veel enam kui tänapäeval.
Tulevikus veel enam.
Kui vaadata seda üldist klassikalist mõttemalli,
on asi selles, et hingevaenlane tunneb, et tema aeg hakkab otsa saama.
Ta näeb, et tema ja tema vägede aega on vähe, nii et see kontsentreerub.
Lisaks sellele on kurjuse vahendid arenenud - TV-d, meediad jne.
Mitte ükski mõistlik ja tsiviliseeritud inimene ei saa öelda,
et on mingit mõtet vaadata telekast seda,
kui mingis saates keegi tapab automaadiga inimesi,
lastes neist õhu välja. Keegi ei väida, et seda vajatakse.
Kellel seda vaja on? Milleks mul on vaja selles elus vaadata sellist pilti?
Või kõik see pornograafia, mis seal on?
Ma usun, et kõik see tuleb just sealt pimeduse maailma sügavusest
rikkuma inimeste meeli, et see Jumala pilt inimeses hämarduks.
Ja siis me imestame, kui meil on lapsest saadik põlvkond,
kes on maast madalast näinud seda vägivalda.
Siis me imestame, miks vägivalda lisandub.
Selle üle pole vaja imestada.
Paneme teleka kinni ja hakkame hoopis lugema lastele Topeliuse muinasjutte.
Sealt algab uus muutumine, kui nüüd naljatades nii võib öelda.
Midagi kaunist peaks tulema asemele.
Võtsid mul sõnad suust.
Pidin just küsima, et mida me kristlastena peaksime tegema selles olukorras,
kui me näeme, et Soomet, nagu kogu Euroopat ja lääne maailma,
veetakse nagu oinast nööri otsas vales suunas?
Et sellised väärtused saavad maad, mis meile kasuks ei tule.
Mida me peaksime tegema?
Piiblis on palju selliseid lihtsaid eeskujusid.
Palvetada, et ma ei taha olla selle vaimu all, mis juhib seda maailma.
See see on.
Ma tahan tulla ära selle vaimu alt ja ma tahan olla juhitud Pühast Vaimust.
Ja kui see juhtub,
siis see hakkab koheselt mõjutama meie valikuid.
Kui olen Jeesuse lähedal, tulen palves Jumala juurde,
siis see, mis on Jumalas, hakkab minus mõju avaldama.
See mõjutab valikuid, mõjutab kõnet, see mõjutab inimsuhteid jne.
Kristlastena peame pöörduma tagasi juurte juurde.
Kui mõelda algkogudusele - kui lihtne see oli.
Ühine palve, ühine Piibli uurimine, ühine leivamurdmine
ja evangeeliumi kuulutamine.
Väga lihtne ja ristiusk levis kiiresti, nii et 300 aasta jooksul
oli see hämmastanud oma mõjuga kogu maailma.
See võiks juhtuda uuesti.
See juhtus Martin Lutheri ajal -
ulatuslik reformatsioon, ulatuslik meelemuutus.
Jeesus ütles Matteuse evangeeliumi 6. peatükis:
"Sinu riik tulgu!"
See ei tähendanud, et sel hetkel tuleb mingi suur linn kuskilt,
vaid et tulgu see viis mõelda, see viis elada, see viis olla,
mis on Jumala riigis.
Tulgu see ja valitsegu inimese mõtlemist. Sealt algab muutus.
Aitäh, Mooses!
Palju õnnistust sinu tööle
ja Issand kasutagu sind vägevalt koguduses ja ka ühiskonnas!
Jätkame Varaaidas endiselt neil teemadel ja senikaua palvetame,
et Jumal võiks oma Vaimu kaudu ära hoida ja võita selle võitluse,
mis Soomes toimub.
Sest meil pole võitlust vere ega liha vastu,
naabrite, abikaasa või millegi muu vastu, vaid vaimujõudude vastu,
kelled Jeesus on juba ära võitnud!
Õnnistust sulle ja näeme taas Varaaidas!
Tõlge: Ülle Kapanen